Ir-regolament tal-kummissijoni (kee) Nru 2268/97
ta' l-14 ta' Novembru 1997
li jaġġusta l-isforz annwali tas-sajd għal ċertu sajd
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 2027/95 tal-15 ta' Ġunju 1995 li jistabbilixxi sistema għat-tmexxija ta' l-isforz tas-sajd li għandu x'jaqsam ma' ċerti zoni u riżorsi tas-sajd tal-Komunità [1], u b'mod partikolari l-Artikolu 4 tiegħu,
Billi t-tieni paragrafu ta' l-Artikolu 4 tar-Regolament (KE) Nru 2027/95 jipprovdi illi l-Kummissjoni, fuq talba ta' Stat Membru, għandha tieħu miżuri xierqa sabiex l-Istat Membru inkwistjoni jkun jista' jistad il-kwota tiegħu skond it-tielet subparagrafu ta' l-Artikolu 6(2) tar-Regolament tal-Kunsill (KE) Nru 685/95 tas-27 ta' Marzu 1995 dwar it-tmexxija ta' l-isforz tas-sajd li għandu x'jaqsam ma' ċerti zoni u riżorsi tas-sajd tal-Komunità [2];
Billi l-Olanda talbet lill-Kummissjoni biex taġġusta l-isforz tas-sajd annwali massimu permess lill-bastimenti tagħha f'dak illi jirrigwarda ċerti kwoti li huma allokati lilha skond ir-Regolament tal-Kunsill (KE) Nru 390/97 ta' l-20 ta' Diċembru 1996 li jiffissa, għal ċerti ħażniet ta' ħut u gruppi ta' ħażniet ta' ħut, il-qabdiet permessi totali għall-1997 u ċerti kondizzjonijiet taħt liema jistgħu jinstadu [3], kif emendat l-aħħar permezz tar-Regolament (KE) Nru 1974/97 [4];
Billi dan ir-Regolament għandu jidħol fis-seħħ minnufih sabiex jippermetti lill-Olanda tistad il-kwota tagħha;
Billi l-miżuri li hemm provduti għalihom f'dan ir-Regolament huma konformi ma' l-opinjoni tal-Kumitat tal-Ġestjoni għas-Sajd u l-Akwakultura,
ADOTTAT DAN IR-REGOLAMENT:
L-Artikolu 1
L-isforz tas-sajd annwali massimu għar-Renju ta' l-Olanda f'dak illi jirrigwarda l-ispeċi tal-qiegħ bl-użu ta' makkinarju ta' l-irmonk, kif imsemmi fl-Anness I għar-Regolament (KE) Nru 2027/95, huwa emendat kif stipulat fl-Anness t'hawnhekk.
L-Artikolu 2
Dan ir-Regolament għandu jidħol fis-seħħ fil-ġurnata ta' wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fl-14 ta' Novembru 1997.